
ABOUl 

iHadeing seibouk atu ba mung anung Wapoumbeing hapesang leng lo pik. 
2Ma pik heik oyang ma momangining heik long loukthou. Wapoumbeing aneing 
Gouk Matheng mavi iom hi ba haleim hamou ngang eing, ^Ma Wapoumbeing 
hanang nena, "Deda ibitak!" Ma deda habitak. -♦Wapoumbeing hayei deda eing 
ma yani la mavi ma Wapoumbeing havak momangining lo deda vose. 
^Wapoumbeing halam deda nena "wak" ma halam momangining nena 
"bulivung/* Bulivung hale ba hi ma loukbouk hayou. Wak te mung. 

^Ma Wapoumbeing hanang nena, "Ngang eigeik vibing ba vuling. Ma long 
lovak eigeik malivung/' ^Ma Wapoumbeing hapesang long lovak ek hadabing 
ngang vibing kisi ek ngang vuling. Eing ma habitak hatoum aeing. ^Wapoumbeing 

halam long lovak eing nena "leng livoung." Bulivung hale ba hi ma loukbouk 
hayou. Wak te yu. 

9Ma Wapoumbeing hanang nena, "Ngang sapeing heik leng vibing esak 
dongtom ma pik i dageik moma/' Eing habitak aeing. i^Ma Wapoumbeing halam 
long moma eing nena "pik," ma halam ngang atu ba hathak dongtom nena 
"gueik." Wapoumbeing hayei nena mavi anung. i^Ma Wapoumbeing hanang 
nena, "Noum lomaloma noumbeing einteik nibitak pik ba nigik louk anung ba 
louk va iming kapou. Ma noum tak eing nigik ba neitoum taleibou." Ma habitak 
hatoum yani hanang. i^Ma noumbeing eing ibitak ba ik va ba hatoum taleibou. 
Ma Wapoumbeing hayei nena mavi. i^Bulivung hale ba hi ma loukbouk hayou. 
Wak te lou. 

i^Veim Wapoumbeing hanang nena, "Deda ibitak leng livoung ek egang wak 
lo bulivung kisi. Ma wak ibi being eigeik pik ek teim wak mavi ma wak ibi yaou 
eigeik pik ek teim outhoum. Ma wak esak ba eidouk ek batu nekatung wak louk 
sondabeing. i^Deda noumbeing eing nibitak leng ek ninim deda eideing pik." Ma 
habitak aeing. i^Ma Wapoumbeing hapesang deda being lokuangyu, deda being 
hayabing wak ma deda yaou hayabing bulivung. Ma hapesang vuling having. i^Ma 

Wapoumbeing hatak deda haming leng ek nim deda eideing pik, i^ma eyabing 
wak lo bulivung ma edabing deda louk momangining kisi. Ma Wapoumbeing 
hayei mavi. i^Bulivung hale ba hi ma loukbouk hayou. Eing ma wak te ayova. 

20Veim ma Wapoumbeing hanang nena, "Alim lomaloma nibitak ngang 
noumbeing intu sapeing ma menak lomaloma neyovak ebeng leng." 2iMa 
Wapoumbeing hapesang alim being lomaloma louk mala eimou ngang kapou 
louk menak. Alim noumbeing eing ba menak loukthou negia nali ba neitoum 
taleibou. Ma Wapoumbeing hayei mavi. ^Ma Wapoumbeing heiv mek ek thilu 
loukthou ma hanang nena, "Alim gueik lo alim ngang nibitak being anung neimou 

gueik kapou ma menak nebathu nali being anung neimou pik." 23Bulivung hale 
ba hi ma loukbouk hayou. Wak te bahengvi. 

2^Ma Wapoumbeing hanang nena, "Alim kamung lomaloma nibitak louk mala 
neimou pik ma alim kamung negia nali neitoum taleibou. Alim malak lo alim 
kamung ba alim kamung yaou yaou nena nibitak pik ba negia nali neitoum 
taleibou." Eing habitak aeing. 25Eing ma Wapoumbeing hapesang alim kamung 
being lo alim malak ba alim kamung yaou atu ba elangving lo eiyeiyei haveng 
pik ba ewa nali hatoum taleibou. Ma Wapoumbeing hayei mavi. 

26Ma Wapoumbeing hanang nena, "Tem alalu napesang aniou ibitak eitoum 
alalu da. Alalu natak yani ek eyabing alim gueik lo menak leng livoung lo alim 
malak lo alim kamung ba alim kamung yaou nena eveng pik." '^Ma 
Wapoumbeing hapesang aniou hatoum yani da. Ma Wapoumbeing hapesang avi 
lo aniou eitoum yani da. ^Ma Wapoumbeing heiv mek ek thai ma hanang hadeing 
thai nena, "Mau nobathu avumena being anung ba nunim lingsing noumou ba 
noyabing pik einteik. Tem moulu noyabing alim gueik lo menak eimou leng ba 
noumkama louk mala sapeing eveng pik." ^Ma Wapoumbeing hanang nena, 

"Yanim itu noum eideing moulu noum lomaloma noumbeing einteik hik va lo 
alokuang hik va ma hik anung ba va haming kapou. Noumbeing eing itu noum 
iom ek moulugang. ^Yaheiv kamung bousouk loukthou ek itu noum ek menak 
lo alim kamung lo alim kamung yaou louk mala." Eing ma habitak aeing. ^iMa 
Wapoumbeing hayei noumkama sapeing atu ba leik hapesang youv, ma hayei 
sapeing mavi. Bulivung hale ba hi ma loukbouk hayou. Wak te bahengvi ba 
lahavou te. 



ABOU2 

lEing ma Wapoumbeing hapesang leng lo pik ma noumkama noumbeing 
einteik sapeing ale ba hatoum. 

2Ma hadeing wak bahengvi ba lahavou yu ma Wapoumbeing hapesang aneing 
ku aneing dang, ma hawa lovak. ^Wapoumbeing heiv mek wak te bahengvi ba 

lahavou yu hatu wak matheng. Ma Wapoumbeing hawa lovak ek aneing ku 
noumbeing atu yani hadum. 

Adam lo Iv 

^Abou, Yawe Wapoumbeing hapesang leng lo pik. Hadeing teim 
Wapoumbeing hapesang pik lo leng livoung, ^ma ming noum lomaloma hatak 
pik ami ek malei nena Yawe Wapoumbeing ming heiv outhoum ba hik halouk 
pik ami, ma ming aniou la hamou pik ek idum ku ami. <^Ma dongtom ngang 
habitak pik ba heiv thilibung hadeing pik. ^Ma Yawe Wapoumbeing hawa 
vogovang ba hapesang aniou hathak ma hayuv abouleik auk louk mala halouk 
aniou thohav. Ma aniou haviou dahou louk mala. 

«Ma Yawe Wapoumbeing havathou ku te heik long wak habitak heik Iden 
kapou ma hatak aniou bouk ba yani hapesang hamou ku eing kapou. ^Ma Yawe 
Wapoumbeing hapesang alokuang lomaloma ba ibitak iming pik eing— alokwang 
tak eing mavi ek negang lo neigei. Alokuang lokuangyu iming ku eing malivung. 
Yang ek nim louk mala ma yang ek nim kauk mavi lo kabom. 

lONgang being te heik Iden kapou ek nim ngang eideing ku eing. Ma ngang 
eing hale Iden ma hagouli oudoung ayova. i^Ngang mung anung aneing atheing 
nena Pison. Ngang eing hi haveng long Havila loukthou. i2Long eing gol mavi 
hamou ba alokuang te haming elam na deliam. Ma alokuang eing being anung 
haming long eing ba ining thouk ouv mavi. Thouk eing aneing atheing nena 
deliam. Ma valu thalaleng doho hamou long eing ba aneing atheing nena oniks. 
Noum lokuangyu eing moni being. i^Ngang te lokuangyu aneing atheing nena 
Gihon. Ngang eing hi haveng long Kus loukthou. i^Ngang te lokuanglou aneing 
atheing nena Taiglis. Ngang eing hi haveng long wak habitak heik Asilia. Ngang 
te ayova aneing atheing Yupletis. 

i5Ma Yawe Wapoumbeing hawa aniou hi hadou hamou Ku Iden kapou ek 
idum ku ba eyabing. i^Ma Yawe Wapoumbeing hanang louklokuang hadeing 
aniou nena, "Nogang alokuang va sapeing. ^^Ma dongtom ming nogang alokuang 
va atu ba heiv auk mavi louk kabom andou. Hadeing teim atu hoang ma tem 
oma." 

i»Ma Yawe Wapoumbeing hanang nena, "Aniou da hamou ba kabom ba dou, 
ba yapesang yani yang eitoum yani da ek esak yani dum ba nim yani sa." i^Eing 
ba Yawe Wapoumbeing hapesang alim kamung ba menak leng livoung hathak 
pik. Ma hawa haleim heiv hadeing aniou ek aniou edam ining atheing. Ma aniou 

2:4 Yawe eing ma Wapoumbeing aneing atheing anung. 

halam ining atheing ba atheing eing heik thilu ba heik. 20Ma aniou heiv atheing 
hadeing alim malak sapeing lo menak leng livoung lo alim kamung sapeing, ma 
dongtom yani ming hapoum te mavi hatoum aneing la having ek nim yani sa 
ami. 

2iEing ma Yawe Wapoumbeing hadum aniou ba heik sum anung bing ma 
heiv oupeing thatha te vei ma hik long eing sing hathak vathiap ba hatoum aneing 
long. 22YOUV ma Yawe Wapoumbeing hawa aniou thatha atu ba hapesang avi 
hathak, veim ma hawa avi eing haleim heiv hadeing aniou, 

23Ma aniou hanang, "Einteik ma lokuang haleim aneing yanang lokuang. Ma 
vathiap haleim aneing yanang vathiap; ba tem yadam nena "avi" enga ewa yani 
vei heik aniou aneing." 24Ba intu tem aniou tem eidou taleibou lo labou ma 
eidovak yanavi iom ba thai nibitak eitoum dongtom. 25Ma aniou eing lo veing 
eveng koulouloung ma dongtom thai ming mama ami. 

ABOU3 

Aniou haseing Wapoumbeing aneing abou 

lAlim lomaloma noumbeing atu Yawe Wapoumbeing hapesang te ming 
aneing auk esau abouyang hatoum buyiv ami. Buyiv iom aneing auk abouyang 
hamung ek alim vi, ba buyiv hanang hadeng avi "Wapoumbeing bouk hanang 

aisei hadeing mau. Mau nogang alokuang tak einteik haming ku kapou aneing 
va andou, mena malei?" . 

2Avi eing hanang hadeing buyiv eing nena, "Yai nagang alokuang noumbeing 
einteik haming ku kapou aneing va; ^ma dongtom Wapoumbeing hanang, 'Ming 
mau nogang alokuang atu haming ku malivung aneing va mena mau nousoum 
ami. Tem mau noma'/' 

^Eing ma buyiv hanang hadeing avi eing, "Tem ming mau noma ami! 
^Wapoumbeing hayala nena teim atu mau oang tem mau malem ekiav ma mau 
tem noutoum Wapoumbeing. Mau noyala noumkama mavi lo kabom sapeing." 

^Avi eing hayei alokuang va eing hik ma mavi ma mavi ek egang louk yani 
la having egia auk mavi mavi, eing ma hawa a eing va doho ba hayang. Ma heiv 
doho hadeing yamalu ba yamalu hayang. ^Eing ma thaining maleng daluk hakiav 
ba thai eiyei nena thai koulouloung. Thai idu soka ngaung ba ipuk. 

«Yangsing, ma Yawe Wapoumbeing hi haveng kuluvung, ka thai elangou 
Wapoumbeing puk. Anion eing lo veing ekopak eveng alokuang kapou ek Yawe 

Wapoumbeing. ^Ma Yawe Wapoumbeing halam kaeik hadeing anion eing, nena, 
"Houmou sei?" 

i<>Ma oupeing hanang, "Yahalangou o puk haveng kuluvung kapou, ba 
yahakou ek o enga ming yahapuk soup ami, ba yahakopak ek o." 

11 Yawe Wapoumbeing hanang hik ling, "Opalei hanang hadeing mau nena 
mau koulouloung? Yakou leik maugang alokuang atu ba yahik yaou hathak 
aneing va?" 

i2Ma anion eing hanang, "Avi atu houeiv hadeing ya, yani heiv ava eing 
hadeing ya ba yahang." 

i^Ma Yawe Wapoumbeing hanang hik avi eing ling, "Hudum malei?" Ma avi 
hanang, "Buyiv hanang abouyang hadeing ya ba yahang." 

i^Ma Yawe Wapoumbeing hanang hadeing buyiv, "Hudum abouyang einteik 
ba tem ogia malaing. Ogia malaing eideileik alim lomaloma sapeing. Obeng esak 
lemsoam, ma nogang pik lo vogovang wak noumbeing intu eing sapeing. i^Ma 
tem yatak maniing iming mau malivung lok maunim nalumi lo libumi. Ma tem 
avi einteik aneing lim, anion te, ebak lemkadouk popalaling, ma o tem osang 
yani va guam." 

i^Ma Wapoumbeing hanang hadeing avi, "Tem yanim vovang being anung 
eideing o eideing teim obathu. Ma ogia avumena louk vovang being. Ma dongtom 
tem lemibing vunim iom ibuni theithou ba oumou yani vibing." 



Jenesis 3 



i^Wapoumbeing hanang hadeing Adam, aniou atu ba yani hapesang, "Aisei 
ka holangou vunim aneing abou ba hoang alokuang aneing va atu ba yahik yaou 
hathak; hudum aeing, ba mek kaom hathak pik ka o da louklokuang ek udum 
ku ba noum ibitak pik wak noumbeing intu eing sapeing. i«Ma tern kamung louk 
maging louk kamung kabom kabom idubak etak pik ek o. Ma tem nogang alok 
ngaung kamung. i^Udum ku louk vovanik ek oupoum noum eimou pik, ede ba 
oma ba oudouk pik esak longbou. Einga yahapesang o hathak pik, ba o ka pik, 
ba utup nu pik esak longbou." 

20Aniou halam yanavi Iv ek malei nena yani avumalu louk mala sapeing ining 
taleibou. 

2iMa Yawe Wapoumbeing hawa alim aneing kupik ba hapesang keiv hathak 
ba heiv hadeing Adam lo yanavi. Ba thai ik. 

Wapoumbeing heiv Adam lo Iv vei heik ku kapou 

22Ma Yawe Wapoumbeing hanang, "Leik aniou hatoum alalu ba hayala 
noumkama mavi lo noumkama kabom. Ba tem ming yani eimou bidong ibing 
alokuang atu ba nim louk mala ami ek yahakou egang alokuang va eing ma 

eimou louk mala wak noumbeing intu eing sapeing." 23Ma Yawe Wapoumbeing 
heiv aniou vei heik Ku Iden ma heiv i ba hi ek idum ku eimou pik seibouk ba 
hapesang yani hathak. ^^Ma Wapoumbeing heiv aniou vei youv, ma hatak anyela 
doho iming long wak habitak ek eyabing longodei atu ba hi ku alokuang louk 
mala atu haming. Ma bing bainap louk atum haming having anyela tak atu. Bing 
eing havali hi ba haleim hamou. 

